**Ministru kabineta noteikumu projekta** **“Grozījums Ministru kabineta 2013.gada 9.jūlija noteikumos Nr.387 „Kārtība, kādā izsniedz un anulē sertifikātu veterināro zāļu izplatīšanai, pagarina tā derīguma termiņu un reģistrē sertificēto personu””**

**sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Farmācijas likuma 5.panta 22.punkts un 40.1 panta otrā daļa. |
| 2. | Pašreizējā situācija un problēmas | Patlaban ir spēkā Ministru kabineta 2013.gada 9.jūlija noteikumi Nr.387 „Kārtība, kādā izsniedz un anulē sertifikātu veterināro zāļu izplatīšanai, pagarina tā derīguma termiņu un reģistrē sertificēto personu” (turpmāk – noteikumi Nr.387).Noteikumi paredz kārtību, kādā Latvijas Veterinārārstu biedrība izsniedz, pagarina un anulē sertifikātus veterināro zāļu izplatīšanai. Noteikumi paredz, ka personas, kurām ir izsniegts sertifikāts veterināro zāļu izplatīšanai, katru gadu paaugstina kvalifikāciju, apmeklējot kvalifikāciju paaugstināšanas kursus noteikumos Nr.387 noteiktajās jomās. Tā kā noteikumi Nr.387 stājās spēkā 2013.gada 17.jūlijā un noteikumu noslēguma jautājumos nav noteikts, kādā veidā pagarināms termiņš to personu sertifikātiem veterināro zāļu izplatīšanai, kas izsniegti pirms šo noteikumu spējā stāšanās, kā arī Oficiālo publikāciju un tiesiskās informācijas likuma 9.panta ceturtā daļa nosaka, ka normatīvajam aktam vai tā daļai nav atpakaļejoša spēka, ir nepieciešams izdarīt grozījumu spēkā esošajos noteikumos Nr.387 un pārejas noteikumos noteikt atkāpi sertifikāta termiņa pagarināšanai minētajām personām. Kvalifikācijas paaugstināšanas galvenais mērķis ir garantēt, ka persona, kas izplata veterinārās zāles, ir informēta par grozījumiem normatīvajos aktos saistībā ar veterināro zāļu apriti un aktualitātēm veterināro zāļu blakusparādību uzraudzībā (īpaši bezrecepšu veterinārajām zālēm). Tādēļ ir svarīgi apmeklēt kvalifikācijas paaugstināšanas pasākumus katru gadu, nevis vienā gadā apmeklēt piecus kursus veterinārmedicīnas jomā.Patlaban ir izsniegti 465 sertifikāti veterināro zāļu izplatīšanai, un 240 personām sertifikāts jāpagarina jau 2017.gadā. Ņemot vērā iepriekšminētos nosacījumus, personām, kurām jāpagarina derīguma termiņš 2017.gadā, sākot ar 2016.gadu (laika trūkuma dēļ) nav iespējams apmeklēt piecus kvalifikācijas pasākumus. Ir panākts kompromiss ar Latvijas Veterinārārstu biedrību par to, ka noteikumu Nr.387 noslēguma jautājumos šīm personām būs paredzēts apmeklēt divus kvalifikācijas paaugstināšanas pasākumus. |
| 3. | Projekta izstrādē iesaistītās institūcijas | Pārtikas un veterinārais dienests |
| 4. | Cita informācija | Nav.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecas uz privātpersonām, kas ir ieguvušas augstāko izglītību veterinārmedicīnā vai farmācijā, veterinārfeldšera, farmaceita asistenta vai veterinārārsta asistenta profesionālo izglītību un ir saņēmušas sertifikātu veterināro zāļu izplatīšanai periodā no 2011.gada 8.oktobra līdz 2013.gada 16.jūlijam. Kopumā tās ir 304 personas. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

 *Anotācijas III, IV un V sadaļa – projekts šīs jomas neskar.*

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts tika ievietots Zemkopības ministrijas tīmekļa vietnē. |
| 2. | Sabiedrības līdzdalība projekta izstrādē | Projekts saskaņots ar biedrībām „Latvijas Veterināro Zāļu Lieltirgotavu Asociācija”, „Latvijas Veterinārārstu biedrība”, „Lauksaimnieku organizāciju sadarbības padome” un „Zemnieku saeima”. |
| 3. | Sabiedrības līdzdalības rezultāti | Atbalsta projekta tālāku virzību. |
| 4. | Cita informācija | Nav*.* |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Veterinārārstu biedrība |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Sertifikāta veterināro zāļu izplatīšanai izsniegšana, derīguma termiņa pagarināšana un anulēšana ir biedrības „Latvijas Veterinārārstu biedrība” kompetencē saskaņā ar Farmācijas likumā deleģētajiem valsts pārvaldes uzdevumiem. |
| 3. | Cita informācija | Nav. |

# Zemkopības ministrs J.Dūklavs

12.01.2016. 15:57

551

B.Kārkliņa

67027638, Baiba.Karklina@zm.gov.lv